Държавен вестник, бр. 77, 2006 г., стр. 99

Б Р О Й  77
Д Ъ Р Ж А В Е Н   В Е С Т Н И К
С Т Р .  99
(2) Уведомлението по ал. 1 се изпраща по
електронен път в случаите по чл. 13, ал. 1 или
на хартиен носител в случаите по чл. 13, ал. 2.
Чл. 19. Документите и справките, изисква-
ни от Националната агенция за приходите от
операторите в случаите на чл. 24, ал. 2 от Зако-
на за статистика на вътрешнообщностната тър-
говия със стоки, се представят по електронна
поща, подписани с универсален електронен
подпис, или на хартиен носител съгласно указа-
нието, дадено в искането.
Чл. 20. Интрастат операторът има право
да прилага процедурата за опростено декла-
риране на компонентни части за промишлено
предприятие по смисъла на наредбата по чл. 1,
ал. 4 от Закона за статистика на вътрешнооб-
щностната търговия със стоки след писмено
уведомление до изпълнителния директор на
Националната агенция за приходите или упъл-
номощено от него лице, към което прилага
искане за прилагане на процедурата за опрос-
тено деклариране на хартиен носител, завере-
ни копия на договорите за доставка на про-
мишленото предприятие или компонентните
части.
Чл. 21. (1) Интрастат операторът може да
бъде освободен от подаване на месечни декла-
рации по системата Интрастат, в случай че няма
да осъществява вътрешнообщностни изпраща-
ния или пристигания за определен бъдещ пери-
од, след получено разрешение от изпълнител-
ния директор на Националната агенция за при-
ходите или упълномощено от него лице.
(2) Интрастат операторът подава в компе-
тентната териториална дирекция на Национал-
ната агенция за приходите искане за освобож-
даване по ал. 1 на хартиен носител или като
електронен документ, подписан с универсален
електронен подпис по електронен път.
(3) Решението за освобождаване от задъл-
жението за подаване на Интрастат деклара-
ции се издава в 7-дневен срок от получаване на
искането от изпълнителния директор на На-
ционалната агенция за приходите или упълно-
мощено от него лице и се изпраща на Интра-
стат оператора.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. (1) Образците, форматът и указанията за
попълване на декларации, документи и данни
по прилагане на системата Интрастат, както и
форматът на електронните дневници по чл. 17
от Закона за статистика на вътрешнообщност-
ната търговия със стоки за 2006 г. се утвържда-
ват със заповед на изпълнителния директор на
Националната агенция за приходите в 3-дневен
срок от влизане в сила на тази наредба.
(2) Заповедта, образците на декларации и ука-
занията за тяхното попълване, както и форма-
тът на електронните дневници по чл. 17 от За-
кона за статистика на вътрешнообщностната
търговия със стоки по ал. 1 се публикуват на
Интернет страницата на Националната аген-
ция за приходите в срока по ал. 1.
§ 2. Наредбата се издава на основание чл. 13,
ал. 2 от Закона за статистика на вътрешнообщ-
ностната търговия със стоки.
§ 3. Контролът по прилагането на наредбата
се възлага на изпълнителния директор на На-
ционалната агенция за приходите.
§ 4. Наредбата влиза в сила от датата на об-
народването є в “Държавен вестник”.
За министър: Л. Дацов
61128
КАМАРА НА АРХИТЕКТИТЕ
В БЪЛГАРИЯ
Наредба за изменение и допълнение на Наред-
ба № 1 от 2004 г. за определяне на минимални
цени в устройственото планиране и инвести-
ционното проектиране (ДВ, бр. 68 от 2004 г.)
§ 1. Член 1, ал. 2 се изменя по следния начин:
“Тази наредба има за цел да осигури защитата
на обществения интерес за качествена жизнена
среда, интересите на потребителите на услуги,
свързани с устройственото планиране и инвес-
тиционното проектиране, както и на интереси-
те на архитекта-проектант за адекватен соци-
ално-икономически статус.”
§ 2. Член 2, ал. 2, т. 2 се изменя по следния
начин: “изработване и координиране на инвес-
тиционни проекти;”.
§ 3. Член 2, ал. 2, т. 3 се изменя по следния
начин: “подготовка на тръжни книжа за избор
на изпълнител на строителството на инвести-
ционни проекти;”.
§ 4. Член 2, ал. 2, т. 4 се изменя по следния
начин: “съдействие на възложителя при строи-
телната реализация на проекти;”.
§ 5. Член 2, ал. 2, т. 5 се променя по следния
начин: “авторски надзор, архитектурен конт-
рол и инвеститорски контрол;”.
§ 6. В чл. 12, ал. 2 се добавя второ изрече-
ние: “Когато даден обект не съвпада с избро-
ените в таблицата, степента му се определя
по аналогия.”
§ 7. Към чл. 14, ал. 3 се добавя нова т. 3: “за
работа в неработен ден часовата ставка се уд-
воява”;.
§ 8. В приложение № 1 към чл. 10 от наредба-
та към таблица 2 се правят следните промени:
1. От “Забележки” се отменя т. 3.
2. Добавя се нова т. 5 със следното съдържа-
ние: “Цената на регулационните планове е 20 %
от цената за ПРЗ.”
3. Добавя се нова т. 6 със следното съдържа-
ние: “За междинни стойности се използва ин-
терполация.”
За председател: Ат. Тосев
61157